CELEX: 62009TJ0365
Language: hu
Date: 2010-10-27
Title: A Törvényszék (hetedik tanács) ítélete: 2010. október 27. # Michalakopoulou Ktimatiki Touristiki AE kontra Belső Piaci Harmonizációs Hivatal (védjegyek és formatervezési minták) (OHIM). # Közösségi védjegy - Felszólalási eljárás - A FREE közösségi szóvédjegy bejelentése - A FREE korábbi nemzeti szóvédjegy és a LA LIBERTÉ N'A PAS DE PRIX korábbi nemzeti ábrás védjegy - Viszonylagos kizáró ok - Összetéveszthetőség - A megjelölések hasonlósága - A 207/2009/EK rendelet 8. cikke (1) bekezdésének b) pontja. # T-365/09. sz. ügy

A Törvényszék (hetedik tanács) 2010. október 27‑i ítélete – Michalakopoulou Ktimatiki Touristiki kontra OHIM – Free (FREE)
      (T‑365/09. sz. ügy)
      „Közösségi védjegy – Felszólalási eljárás – A FREE közösségi szóvédjegy bejelentése – A FREE korábbi nemzeti szóvédjegy és a free LA LIBERTÉ N’A PAS DE PRIX korábbi nemzeti ábrás védjegy – Viszonylagos kizáró ok – Összetéveszthetőség – A megjelölések hasonlósága – A 207/2009/EK rendelet 8. cikke (1) bekezdésének b) pontja”
      1.                     Megsemmisítés iránti kereset – A közösségi bíróság hatásköre – Közösségi intézmény határozata természetes személy címzettjének
            halála vagy jogi személy címzettjének megszűnése – Az egyetemes jogutód által folytatható megsemmisítés iránti eljárás és
            az általa gyakorolható keresetindítási jog (EK 230. cikk, negyedik bekezdés) (vö. 20–21. pont)
      2.                     Közösségi védjegy – Eljárási rendelkezések – A határozatok indokolása – A felszólalásnak helyt adó határozat, amely ugyanakkor
            nem veszi tekintetbe a hivatkozott indokok összességét (207/2009 tanácsi rendelet, 75. cikk, első mondat) (vö. 23–25. pont)
      3.                     Közösségi védjegy – A közösségi védjegy meghatározása és megszerzése – Viszonylagos kizáró okok – Azonos vagy hasonló áruk,
            illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás – A
            korábbi védjeggyel való összetéveszthetőség (207/2009 tanácsi rendelet, 8. cikk, (1) bekezdés, b) pont) (vö. 43–44. pont)
      Tárgy
      
         
               Az OHIM első fellebbezési tanácsának a Coin SpA és a Dynamiki Zoi AE közötti felszólalási eljárásban 2009. június 11‑én hozott
                  határozata (R 1346/2008‑1. sz. ügy) ellen benyújtott kereset.
               
            Az ügy adatai
      
               A közösségi védjegy bejelentője:
            
            
               Michalakopoulou Ktimatiki Touristiki AE.
            
         
               Az érintett közösségi védjegy:
            
            
               A FREE szóvédjegy a 16. osztályba tartozó áruk vonatkozásában (3426442. sz. védjegybejelentés).
            
         
               A felszólalási eljárásban hivatkozott védjegy vagy megjelölés jogosultja:
            
            
               Free SAS.
            
         
               A hivatkozott védjegy vagy megjelölés:
            
            
               A FREE francia szóvédjegy a 38. osztályba tartozó szolgáltatások vonatkozásában; a free LA LIBERTÉ N’A PAS DE PRIX francia
                  ábrás védjegy a 35. és 38. osztályba tartozó szolgáltatások vonatkozásában.
               
            
         
               A felszólalási osztály határozata:
            
            
               A felszólalási osztály a felszólalást elutasította.
            
         
               A fellebbezési tanács határozata:
            
            
               A fellebbezési tanács a felszólalási osztály határozatát hatályon kívül helyezte, és a közösségi védjegy lajstromozását teljes
                  egészében megtagadta.
               
            
         
      Rendelkező rész
      
         
                  1)
               
               
                  
               
               
                  	A Törvényszék a keresetet elutasítja.
               
            
         
                  2)
               
               
                  
               
               
                  	A Michalakopoulou Ktimatiki Touristiki AE viseli a saját költségeit, valamint köteles viselni a Belső Piaci Harmonizációs
                     Hivatal (védjegyek és formatervezési minták) (OHIM) és a Free SAS részéről a Törvényszék előtti eljárás során felmerült költségeket.